
	1.
	Noteikumu projekts
IV. Dabas aizsardzības prasības
	Iebildums
Noteikumi jāpapildina ar punktu, kas prasītu apturēt vēja elektrostaciju putnu migrācijas periodā, ja vēja parks atrodas nozīmīgā putnu migrācijas ceļā vai nozīmīgu putnu apstāšanās vietu tuvumā.
 
Piedāvātā redakcija
-
	Viesturs Ķerus

	2.
	Noteikumu projekts
24. Ja atzinumā, akcepta lēmumā vai tehniskajos noteikumos konstatēta potenciāla nelabvēlīga ietekme uz kritiski apdraudētu un stipri apdraudētu dienas plēsīgo putnu sugu, vēja elektrostaciju aprīko ar iekārtām, kas veic konkrētās putnu sugas identificēšanu un atpazīšanu vismaz 500 metru attālumā reālajā laikā un aptur vēja elektrostacijas darbību vai samazina darbības ātrumu.
	Iebildums
Prasība attiecībā tikai uz kritiski un stipri apdraudētām dienas plēsīgo putnu sugām ir ļoti šaura, izslēdzot no sugu saraksta, piemēram, melno stārķi, mazo ērgli un jūras ērgli. Prasībai būtu jāaptver visas apdraudētās un īpaši aizsargājamās putnu sugas. 
Piedāvātā redakcija
-
	Viesturs Ķerus

	3.
	Noteikumu projekts
28. Elektroenerģijas ražotājs sniedz dienestam atskaiti par iepriekšējā gada vēja elektrostaciju darbības apturēšanas statistiku atbilstoši šo noteikumu 24. un 26. punkta prasībām (datumu, laiku, apturēšanas ilgumu).
	Iebildums
Atskaitē jāiekļauj arī informācija par automātisko atpazīšanas un identificēšanas iekārtu tehniskajiem parametriem, ievāktajiem datiem un laika apstākļiem.
Piedāvātā redakcija
-
	Viesturs Ķerus

	4.
	Noteikumu projekts
30. Dabas aizsardzības pārvalde reizi piecos gados veic kumulatīvās ietekmes novērtējumu uz vēja elektrostaciju darbības ietekmēto kritiski apdraudēto un stipri apdraudēto putnu sugu populācijām un izstrādā priekšlikumus ietekmes samazināšanai vai kompensēšanai, ja tādi nepieciešami. Ekspluatācijas perioda monitoringa programmā tiek ietverti skaitliski rādītāji, pie kuriem ietekme uz populāciju uzskatāma kā kritiska. Monitoringa rezultāti tiek publicēti Dabas aizsardzības pārvaldes tīmekļvietnē. Veicot jaunu vēja elektrostaciju ietekmes uz vidi novērtējumu, ņem vērā Dabas aizsardzības pārvaldes monitoringa rezultātus. Ja monitoringa rezultāti liecina, ka ir sasniegti monitoringa programmā noteiktie kritiskās ietekmes rādītāji vai pastāv būtiskas kumulatīvās ietekmes risks, ietekmes uz vidi novērtējumā nosaka papildu prasības ietekmes novēršanai, samazināšanai vai kompensēšanai.
	Iebildums
Arī šī punkta prasības būtu attiecināmas uz visām apdraudētajām un īpaši aizsargājamām putnu sugām. Bez tam jāparedz tiesības Dabas aizsardzības pārvaldei prasīt apturēt vēja parka darbību, ja tiek konstatēts kaitējums vai sasniegti kritiski putnu un sikspārņu monitoringa rādītāji.
Piedāvātā redakcija
-
	Viesturs Ķerus



